Nzambe akotika te ete likambo etali koyina mposo ya bato mosusu etikala libela na libela. Kutu, na Boyangeli na ye, mibali mpe basi oyo bakouta na “bikólo nyonso mpe na mabota nyonso mpe na bato ya mikili nyonso mpe na minɔkɔ nyonso” bakosalela ye na bomoko, mpe bakomoniselana bolingo ya solosolo. (Emoniseli 7:9) Bokonzi ya Nzambe ezalaka te na motema ndenge bato balobaka. Kasi, ezali nde guvɛrnema oyo ekosala makambo kitoko awa na mabele, esika oyo mokano ya Nzambe ezalaki ete bato nyonso báfanda kozanga ete likambo ya mposo ekabola bango. *